**JAVNI POZIV ZA POHAĐANJE OBUKE ZA PISANJE POSLOVNIH PLANOVA I PRIPREMU PROJEKTNIH PRIJEDLOGA ZA PRIJAVU NA JAVNE POZIVE U POLJOPRIVREDNO-PREHRAMBENOM SEKTORU**

Projekat „Podrška Evropske unije za konkurentnost poljoprivrede i ruralni razvoj u Bosni i Hercegovini“ (EU4AGRI) je četvorogodišnja inicijativa (2020-2024), sa ciljem modernizacije poljoprivredno-prehrambenog sektora, otvaranja novih i zadržavanja postojećih radnih mjesta, te podrške oporavku od krize prouzrokovane COVID-19 virusom u Bosni i Hercegovini.

Projekat EU4AGRI primarno je finansiran sredstvima Evropske unije (EU) u okviru Instrumenta za pretpristupnu pomoć (IPA). Vrijednost projekta je 20 miliona eura, uz zajedničko sufinansiranje Razvojnog programa Ujedinjenih nacija (UNDP) i Češke razvojne agencije (CzDA).

Projekat EU4AGRI podržava organizaciju obuke o poslovnom planiranju koju će na području sjeveroistočne BIH organizovati firma „SOLVIA FME”.

Javni poziv je otvoren za sljedeće kategorije polaznika u sjeveroistočnoj RS/BIH:

* osobe koje već pružaju ili namjeravaju pružati usluge pripreme projektnih prijedloga i poslovnih planova u sektoru poljoprivrede i prehrambene industrije
* poljoprivredni proizvođači, prerađivači prehrambenih proizvoda i stanovništvo ruralnih područja koji se žele obučiti za samostalnu pripremu poslovnih planova

**Pohađanje obuke je besplatno** **za sve učesnike.**

Obuka će trajati 60 radnih sati, raspoređenih u nekoliko nastavnih modula, a svim učesnicima će na kraju obuke biti uručeni sertifikati o uspješnom pohađanju obuke.

Nakon završenog procesa prijave i odabira, prema unaprijed definisanim kriterijumima, biće odabrano 20 polaznika, kojima će biti dostavljena pozivnica s dnevnim redom i ostalim informacijama. Obuke će se održavati u Centru za edukacije u Bijeljini.

Prijava se vrši na e-mail: [solviaedukacije@gmail.com](mailto:solviaedukacije@gmail.com) na telefon 065 181 373 ili direktno na link <https://forms.gle/aEtMLLF7uQbe41Kr7>

**Javni poziv je otvoren od 03.4.2023 do 14.4.2023. godine**

Sva pitanja koja se tiču ovoga poziva mogu biti dostavljena na e-mail: [solviaedukacije@gmail.com](mailto:solviaedukacije@gmail.com) ili na telefon 065 181 373